LeMond: - Armstrong prøvde å bestikke folk til å baktale meg
ARTIKKELEN ER OVER ÅTTE ÅR GAMMEL Forholdet mellom Greg LeMond og Lance Armstrong har vært svært kjølig i lang tid. LeMond, som har vunnet Tour de France tre ganger, har flere ganger tidligere antydet at Armstrong har brukt ulovlige midler på sin vei til å bli tidenes Tour de France-konge. Armstrong, på sin side, ga i fjor sommer uttrykk for at LeMond er full av hat. Les også:- Dette kan være slutten for Lance Nå er Armstrong, som tidligere del av sykkellaget US Postal, under føderal etterforskning i USA. Etterforskerne ønsker å finne ut om penger fra United States Postal Services, som var lagets hovedsponser fra 1996 til 2004, er blitt brukt til å kjøpe prestasjonsfremmende midler. Les også:«Dersom noe av dette stemmer, må jeg ha vært inni helvetes naiv» Dette ble initiert etter at Floyd Landis, som selv ble doptatt etter å ha vunnet Touren i 2006, gikk rett til antidopingmyndighetene i USA med sin historie i mai i år. Anders blogger:Nettet snører seg rundt Lance Her anklaget han Lance Armstrong for å ha dopet seg - og han kom med detaljerte beskrivelser om når, hvor og hvordan dette skal ha skjedd. Harde beskyldninger Etterforskningen er i gang, og som et ledd i denne skal nå LeMond vitne for en storjury i en føderal domstol i California. Han vil her bli pumpet for informasjon om Armstrongs forhold til og eventuelle bruk bruk av ulovlige substanser. Alt tyder på at Armstrong kommer dårlig ut av LeMonds vitnesbyrd. Her kan du diskutere sykkel! Hør bare på hva LeMond sier til den tyske avisen Süddeutsche Zeitung: - Jeg vet at han prøvde å betale noen for å fortelle bestemte ting. Jeg kan ikke si hvem denne personen er, fordi han fremdeles er innenfor syklingen. Men i fjor ble han tilbudt 300.000 dollar for å si at jeg hadde brukt EPO. Dette nektet han å gjøre, fordi han visste det ikke var sant. - Som mafiaen LeMond er kjent som en meget frittalende person som arbeider knallhardt mot doping innen sykling. Han mener også at Armstrong kontrollerer hva som skjer innenfor UCI (Det internasjonale sykkelforbundet), ved å «gi dem penger og be dem holde kjeft». - Det er nesten som mafiaen, sier LeMond. Les også:Hushovd mistet grønn trøye - igjen Greg LeMond sier også at Armstrong trakk seg i 2005 fordi det ble sagt at en retesting av prøvene han avga i 1999 viste spor av EPO. - Dersom Armstrong hadde vært en vanlig rytter, og ikke en som hadde overlevd en kreftsykdom med et stort maskineri rundt seg, ville han vært avslørt for lenge siden, mener LeMond. LeMond vitner 30. juli, og han sier i intervjuet med Süddeutsche Zeitung at han er overbevist om at Armstrong kommer til å bli avslørt til slutt. Det er etter hvert på det rene at Armstrong har gitt penger til UCI. Dette har han også selv innrømmet tidligere, men nå, når han er under etterforskning, har alt blitt veldig mye mer diffust fra Armstrongs side. Han nektet først å ha gitt noe som helst, før han gikk ut på Twitter og sa han hadde misforstått spørsmålet fra pressen. - Armstrong har fortalt at han har betalt 25.000 dollar, men jeg vet at han også har betalt 100.000 dollar, sa UCI-president Pat McQuaid for én uke siden. Følg VG Nett-sporten på Facebook! Uavhengig etterforskning Armstrong, som vant Tour de France syv ganger på rad i tiden 1999-2005, har levd med dopinganklager mot seg lenge. Hver gang noe har kommet opp, har han nektet. Det som gjør det mer alvorlig for Armstrong denne gang, er at det ikke er UCI eller idrettens tribunaler som etterforsker og senere eventuelt skal dømme eller frikjenne ham. De føderale myndighetene i USA har nemlig startet en uavhengig etterforskning, ikke ulik den som felte den tidligere sprintdronningen Marion Jones i sin tid. - Du spøker rett og slett ikke med gutta som etterforsker denne saken. Spør bare Marion Jones. Man kan ikke si «Ingen kommentar, neste spørsmål». Da ender man i fengsel. Derfor er Armstrong i trøbbel nå. Dersom UCI hadde etterforsket saken, så ville vi aldri hørt noe mer. Da hadde det ikke skjedd noe, sa tidligere sykkelproff og Tour-rytter Paul Kimmage til VG Nett i slutten av mai i år. VG Nett Spesial:Alt om årets Tour! Kimmage er en anerkjent journalist i The Sunday Times, og har skrevet boken «Rough Ride» - som omhandler bruken av doping i sykkelfeltet på 80-tallet. Han er kjent for å være meget Armstrong-kritisk, og er overbevist om at Armstrong har jukset seg til sin enorme suksess. PS! Lance Armstrong sykler Tour de France om dagen, men etter gjentatte uhell er han hektet av i kampen om sammenlagtseieren. Etter årets Tour legger han opp.
Greg LeMond skal vitne for en føderal storjury i etterforskningen rundt Lance Armstrongs tidligere lag. Det taler ikke akkurat til sistnevntes fordel.